“YouTube” ล่มกระทบผู้ใช้งานทั่วโลก ราว 2.5 แสนราย บริษัทเร่งแก้ปัญหา
“YouTube” ล่มกระทบผู้ใช้งานทั่วโลก ราว 2.5 แสนราย บริษัทอยู่ระหว่างเร่งแก้ปัญหา
“YouTube” ล่มกระทบผู้ใช้งานทั่วโลก ราว 2.5 แสนราย บริษัทอยู่ระหว่างเร่งแก้ปัญหา
12 พ.ย. 2563

ยูทูบ (YouTube) แถลงยืนยันว่า การใช้งานยูทูบประสบปัญหาในช่วงเย็นวันพุธตามเวลาสหรัฐฯ และทางบริษัทกำลังดำเนินการแก้ไขปัญหาดังกล่าว ขณะที่เว็บไซต์ Downdetector.com ซึ่งเป็นเว็บติดตามสถานการณ์เกี่ยวกับปัญหาการใช้งานของเว็บไซต์ทั่วโลกระบุว่า ปัญหาที่เกิดขึ้นในครั้งนี้ส่งผลกระทบต่อผู้ใช้งานยูทูบจำนวนราว 250,000 ราย
โดยผู้ใช้งานยูทูบประสบปัญหาเมื่อเปิดเว็บแล้วพบว่า ไม่สามารถดาวน์โหลดวิดีโอและจอภาพกลายเป็นจอดำ ขณะที่ Downdetector ระบุว่า ผู้ใช้งานได้แห่ทวีตข้อความเพื่อแจ้งปัญหาการไม่สามารถใช้งานยูทูบได้เมื่อคืนนี้ ส่งผลให้แฮชแท็ก #YouTubeDOWN ติดเทรนด์ทวิตเตอร์
ด้านยูทูบได้ทวีตข้อความชี้แจงในเวลาต่อมาว่า “หากท่านกำลังประสบปัญหาในการชมวิดีโอบนยูทูบในขณะนี้ ท่านไม่ได้พบปัญหาเพียงคนเดียว ทีมงานของเรารับทราบปัญหาแล้ว และกำลังดำเนินการแก้ไขอยู่ หากมีความคืบหน้าใดๆ เราจะแจ้งให้ท่านทราบต่อไป”
